stanford-oval/wikipedia huggingface dataset:
בילי בארון
קריירה מקצועית

לאחר שלא נבחר בדראפט ה-NBA ‏2014, שיחק בארון בליגת הקיץ של ה-NBA במדי שיקגו בולס. לאחר מכן הוא החל את הקריירה המקצוענית שלו ב-2014 עם המועדון הליטאח ריטאס וילנה, ששיחק בליגת העל הליטאית וביורוקאפ. לאחר מכן שיחק עם דטרויט פיסטונס בליגת הקיץ 2015.
ב-2015 חתם בספירו שרלרואה מבלגיה, ושיחק בליגה הבלגית וביורוקאפ. לאחר מכן עבר למורסיה הספרדית ב-2016, שם שיחק בליגת ה-ACB וביורוקאפ. ב-2017 הוא עבר לטורקיה, וחתם באסקישהיר מליגת העל.
ביולי 2018 עבר בארון לסרביה וחתם בכוכב האדום בלגרד מליגת העל, הליגה האדריאטית והיורוקאפ לעונת 2018/2019. עם הכוכב האדום הוא זכה בסופר קאפ האדריאטי ובליגה האדריאטית ב-2019, וזכה בתואר ה-MVP של גמר הליגה האדריאטית. ביוני 2019 הוא האריך חוזהו בקבוצה בשנה.
ב-15 ביולי 2020 חתם בארון לשנתיים בזניט סנקט פטרבורג הרוסית מהליגה המאוחדת של VTB והיורוליג. במדי הקבוצה הוא קלע 9.9 נקודות בממוצע למשחק, וב-2 ביולי 2021 חידש את חוזהו לשנה נוספת.
ב-28 ביוני 2022 חתם בארון לשנתיים באולימפיה מילאנו מהסרייה א' האיטלקית והיורוליג.
קריירה בנבחרת הלאומית

בארון היה חבר בנבחרת ארצות הברית בכדורסל, וזכה איתה באליפות האמריקות ב-2017.
הערות שוליים

↑  "MAAC Announces 2013-2014 Men's Basketball Awards". Metro Atlantic Athletic Conference. 7 במרץ 2014. נבדק ב-9 במרץ 2014. {{cite news}}:  (עזרה)
↑  "Billy Baron pens contract with Crvena zvezda". הליגה האדריאטית. נבדק ב-14 ביולי 2018. {{cite web}}:  (עזרה)
↑  "Zvezda signs scoring ace Baron". יורוקאפ. אורכב מ-המקור ב-18 ביולי 2018. נבדק ב-21 ביולי 2018. {{cite web}}:  (עזרה)
↑  "Billy Baron extends contract with Crvena zvezda mts". aba-liga.com. נבדק ב-18 ביוני 2019. {{cite web}}:  (עזרה)
↑  רשמי: בילי בארון חתם לשנתיים בזניט, באתר ערוץ הספורט, 15 ביולי 2020
↑  "Zenit lands shooting guard Baron". יורוליג. נבדק ב-15 ביולי 2020. {{cite web}}:  (עזרה)
↑  בורגנסן, אניו טראסי (2 ביולי 2021). "Zenit St Petersburg, Billy Baron agree to extend contract until 2023". Sportando. נבדק ב-4 ביולי 2021. {{cite news}}:  (עזרה)
↑  "Here is Billy Baron: "It's been a goal of mine to play for a club of this level"". נבדק ב-2022-06-28.
במאי

במאי הוא אמן המתמחה באמנות הבמה. תפקידו לעבד טקסט ולהופכו לתוצר אמנותי.
ישנם כמה סוגי במאים:
במאי קולנוע – אמן שתפקידו לפרש תסריט עד להקרנתו על מסך הקולנוע.
במאי תיאטרון – אמן שתפקידו לפרש מחזה עד להצגתו בתיאטרון.
במאי טלוויזיה – אמן שתפקידו לפרש יצירה כלשהי ולהביא אותה למופע בתוכנית טלוויזיה (לדוגמה: סדרה המבוססת על ספר).
במאי רדיו – אמן שמעבד יצירות כך שיתאימו לשידור רדיו.
במאי אופרה
במאי קולנוע

לבמאי הקולנוע תפקיד מרכזי ביצירתו של סרט קולנוע, ולו ההשפעה העיקרית על אופיו של הסרט. מובן שהבמאי זוכה למקום של כבוד ברשימת יוצרי הסרט, המופיעה בתחילת הסרט ובפרסומים אודותיו. לעיתים פורץ סכסוך בין הבמאי, כוכב הסרט והאולפן, שגורם לכך שהבמאי אינו רואה בסרט את המוצר שלו התכוון, ומסרב לחתום עליו. הבמאי נותן כיוון לשחקנים ולצוות ויוצר חזון כולל שדרכו הסרט בסופו של דבר הופך למובן. הבמאים צריכים להיות מסוגלים לפתור את ההתנגשויות שבין החזון היצירתי לבין הגבולות התקציביים של הסרט. לבמאים שונים יש גישות שונות ומרובות ביחסם לעבודת הבימוי. חלקם מתווים קו עלילה כללי ונותנים לשחקנים לאלתר דיאלוג, ואילו אחרים שולטים בכל היבט, ודורשים מהשחקנים והצוות לעקוב אחר ההוראות במדויק. במאים מסוימים גם כותבים באופן חלקי או מלא את התסריט.
במאי תיאטרון

במאי תיאטרון הוא הדמות המרכזית בתחום העשייה התיאטרונית. הוא אמור לראות תמונה כוללת, לנתח ולפרש את המחזה, לתזמר העלאה של מחזה ולהבטיח את איכות ושלמות המוצר התיאטרוני, על ידי איחוד המאמצים, האמצעים, והכלים השונים של ההפקה. הבמאי עובד עם המפיק, המחזאי ויתר בעלי התפקידים בהפקה, לרבות השחקנים. הבמאי משמש למעשה מנהל אמנותי של ההפקה, והוא מנצח על כלל פעילויות ההפקה - תחקיר, משחק, עיצוב במה, עיצוב תלבושות, עיצוב תאורה, עבודת במה, עיצוב סאונד וכל התכנים הפילוסופיים והאמנותיים.
ג'ואנה קרופה

| --- | --- |

 לידה:  23 באפריל 1979 (בת 45) ורשה, פולין 
 מדינה:  פולין 
 מקום לימודים:  תיכון גלנבארד איסט  Steinmetz College Prep 
 http://www.joannakrupa.com
 פרופיל ב-IMDb
 
ג'ואנה קרופה
ג'ואנה קרופה (בפולנית ובאנגלית: Joanna Krupa, נהגה בפולנית: יואנה קרופה; נולדה ב-23 באפריל 1979) היא שחקנית ודוגמנית פולנייה-אמריקאית.
ביוגרפיה

קרופה נולדה בוורשה ומשפחתה היגרה לאילינוי כשהייתה בת חמש. היא הופיעה על מספר מגזיני אופנה ומגזין מקסים כינה אותה "דוגמנית בגדי הים הסקסית בעולם" ובגרסה הגרמנית של מקסים היא נבחרה לדוגמנית השנה בשנים 2004–2005. היא הופיעה פעמיים על השער של פלייבוי ושימשה כדוגמנית הבית של חברת הלבשה תחתונה, כשחקנית היא הופיעה בסרט "כוכב הקופים" ובסדרות הטלוויזיה "לאס וגאס" ו-"CSI", ב-2009 השתתפה בגרסה האמריקאית של "רוקדים עם כוכבים" וב-2010 החלה להנחות את התוכנית "הטופ מודל הבאה של פולין". היא השתתפה בקמפיינים של ארגון אנשים למען יחס מוסרי לבעלי חיים למען אימוץ כלבים וכנגד שימוש בפרווה.
נישאה לרומיין זאגו, איש עסקים ובעל מועדון, ב-13 ביוני 2013. יש לה אחות צעירה בשם מרטה, שגם היא דוגמנית.
בודפשט הונבד

מועדון הכדורגל הונבד בודפשט (בהונגרית: Budapest Honvéd FC), או בקיצור הונבד, הוא מועדון כדורגל הונגרי מהעיר בודפשט, המשחק בליגת המשנה ההונגרית. המועדון נקרא בעבר קישפשט הונבד.
תארים

ליגת העל ההונגרית: 14
1949/1950, 1950/1951, 1952/1953, 1954/1955, 1955/1956, 1979/1980, 1983/1984, 1984/1985, 1985/1986, 1987/1988, 1988/1989, 1990/1991, 1992/1993, 2016/2017
הגביע ההונגרי: 8
1925/1926, 1964/1965, 1984/1985, 1988/1989, 1995/1996, 2006/2007, 2008/2009, 2019/2020
גביע מיטרופה: 1
1959/1960
כדורגלני עבר בולטים

פרנץ פושקש
שנדור קוצ'יש
זולטן צ'יבור
לאיוש טיכי
גיולה גרושיץ'
יוז'ף בוז'יק
הערות שוליים

↑  הפועל ב"ש מול הונבד בודפשט במוקדמות הצ'מפיונס, באתר ynet, 19 ביוני 2017
| --- | --- |
בקרת זהויות :  LCCN: n2001095565  VIAF: 157296384   WorldCat (עם VIAF): 157296384 
ערך זה הוא קצרמרבנושא מועדוני כדורגל ובנושא הונגריה. אתם מוזמנים לתרום לוויקיפדיה ו.
ג'ואנה קול

| --- | --- |
אין תמונה חופשית
 לידה:  11 באוגוסט 1944 ניוארק, ארצות הברית 
 פטירה:  12 ביולי 2020 (בגיל 75) סו סיטי, ארצות הברית 
 מדינה:  ארצות הברית 
 מקום לימודים:  הסיטי קולג' של ניו יורק 
 שפות היצירה:  אנגלית 
 תקופת הפעילות:  1991–2020 (כ־29 שנים) 
 
ג'ואנה קול (באנגלית: Joanna Cole;‏ 11 באוגוסט 1944 – 12 ביולי 2020) הייתה סופרת ילדים אמריקאית, שנודעה בשל סדרת הספרים "אוטובוס הקסמים", אשר עובדה לסדרות טלוויזיה ומשחקי וידאו.
ביוגרפיה

קול נולדה בניוארק, שבניו ג'רזי. היא למדה באוניברסיטת אינדיאנה ובאוניברסיטת מסצ'וסטס לפני שסיימה תואר B.A בפסיכולוגיה בסיטי קולג' של ניו יורק. קול עבדה כשנה כספרנית בברוקלין, ולאחר מכן התנסתה במספר עבודות שונות. ספר הילדים הראשון שלה יצא לאור ב-1971, אך רק בשנת 1980 הפכה לכותבת ספרי ילדים במשרה מלאה.
הספר הראשון של אוטובוס הקסמים נכתב ב-1985 ויצא לאור בשנה העוקבת. סדרת הספרים נחשבה להצלחה גדולה ומכרה עשרות מיליוני עותקים. בעקבות כך עובדה לסדרות טלוויזיה, "אוטובוס הקסמים" ו"אוטובוס הקסמים נוסע שוב", ולסדרת משחקי וידאו שיצאו בין השנים 1994 ל-2001.
נפטרה ב-12 ביולי 2020.
במאי קולנוע

במאי סרט (מימין) בהסבר לצוות הצילום.
סטיבן ספילברג בעת צילומים בסרי לנקה
במאי קולנוע הוא אדם שתפקידו לקחת תסריט ולעבד אותו לסרט קולנוע. פעילות זו קרובה לזו של במאי טלוויזיה, אך שונה ונפרדת מזו של במאי תיאטרון, היות שבקולנוע ובטלוויזיה, ראות הצופה מוגבלת אך ורק לכל המופיע בתוך הפריים, ומעברים בין הסצנות אינם מתרחשים מול עיני הצופה, היות שהם נחתכים החוצה בעריכה, בניגוד לתיאטרון.
הליך הבימוי

על הבמאי לעבד באופן וויזואלי את הכתוב בתסריט, כך שבסופו של דבר נוצר סרט. כדי לממש את חזונו, עליו להיות בקיא הן בצד הטכני של עולם הקולנוע והן בצד האמנותי שחזונו מצריך. הבמאי צריך להיות מסוגל לפתור את ההתנגשויות שבין החזון היצירתי לבין הגבולות התקציביים של הסרט. עליו לתקשר עם השחקנים ולדרוש מהם להגיע אל ההופעה הקרובה ביותר לחזונו, דבר המצריך צילומים חוזרים ונשנים של סצנות ואף למשברים בין במאים לשחקנים.
לאחר הצילומים, יושב הבמאי עם עורך הסרט, ומוודא שהעריכה מותאמת לחזונו.
לבמאים שונים יש גישות שונות ומרובות ביחסם לעבודת הבימוי. חלקם מתווים קו עלילה כללי ונותנים לשחקנים לאלתר דיאלוג, ואילו אחרים שולטים בכל היבט, ודורשים מהשחקנים והצוות לעקוב אחר ההוראות במדויק. במאים מסוימים גם כותבים באופן חלקי או מלא את התסריט.
לאדם יש מסלולים רבים בשביל להפוך לבמאי. אחת הדרכים היא בדרך של למידה מקצועית – במסגרת בתי ספר לקולנוע ובמסגרת החוג לקולנוע באוניברסיטה או במכללה. כמה מהבמאים התחילו כתסריטאים, עורכי סרט (כמו טים ברטון) או שחקנים. במאי קולנוע אחרים לא למדו בבתי ספר לקולנוע כמו סטיבן ספילברג שיצר סרטים קצרים עוד בנעוריו.
לעיתים פורץ סכסוך בין הבמאי, כוכב הסרט והאולפן, שגורם לכך שהבמאי אינו רואה בסרט את המוצר שלו התכוון, ומסרב לחתום עליו. בשנים 1969–1999 היה נהוג בארצות הברית, במקרה כזה, שהבמאי חותם בשם אלן סמית'י. בחלק ממדינות אירופה, הבמאי נתפס לעיתים גם כמחברו של הסרט.
כשבמאי אינו מוצלח בעבודתו, לרוב הדבר גם ניכר באופי הסרט ובמשחק מצד השחקנים. סרט ידוע שכלל בעיות בתקשורת בין השחקנים לבמאי, בין הבמאי לצוות ובין הבמאי לעולם הקולנוע עצמו הוא סרט הפולחן החדר, עליו אף נעשה הסרט חי בסרט, המציג בעיות אלו.
הוקרה

לבמאי הקולנוע תפקיד מרכזי ביצירתו של סרט קולנוע, ולו ההשפעה העיקרית על אופיו של הסרט. מובן שהבמאי זוכה למקום של כבוד ברשימת יוצרי הסרט, המופיעה בתחילת הסרט ובפרסומים אודותיו, ולרוב שמו מופיע ראשון בקרדיטים של הסרט.
לבמאים ידועים יש גם סגנונות בימוי המיוחסים אליהם, במיוחד אם הם נחשבים ל"פורצי דרך" וסגנונם לעיתים אף מועתק על ידי במאים אחרים.
ברוב פסטיבלי הקולנוע ובטקסים אחרים (לדוגמת פרס אוסקר) ישנו פרס ל"במאי הטוב ביותר".
בודפוק

| --- | --- |
דגל בודפוקדגל בודפוק

הכנסייה הקתולית בבודפוק
 מדינה:  הונגריה הונגריה
 שטח:  43 קמ"ר
 אוכלוסייה:  ‏
  ‑ בעיר:  26,782 (2001)
 קואורדינטות:  47°25′N 19°01′E﻿ / ﻿47.417°N 19.017°E﻿ / 47.417; 19.017
 אזור זמן:  UTC+1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בודפוק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בודפוק  he tabBackground:;tabBorder:#aaa;defaultTab:0;
בּוּדָפוֹק (בהונגרית: Budafok) היא שכונה בבודפשט שבהונגריה, ליד נהר הדנובה. משמעות השם בגרמנית היא "תצפית על בודה". הכפר הוקם ב-1739 על אדמות כפר טורקי נטוש ונודע בתעשיית היין והשמפניה שלו, שהסתייעה בגפנים הנטועות על גדת הדנובה הסמוכה. תושבים גרמנים וסרבים תרמו לפיתוח תעשיית היין של הכפר. מרתפי היין של הכפר, שהוקמו בסוף המאה ה-19, מתמשכים על פני 25 קילומטר והם הארוכים ביותר באירופה. הכפר היה ישות מוניציפלית עצמאית עד 1950, כשסופח הכפר לבודפשט.
נולדן כאן

הנסיך אויגן מסבויה
קהילה יהודית

בינואר 1941 נמנו בבודפוק כ-300 יהודים - כאחוז מכלל התושבים בעיר. 
בשנת 1941 גויסו יהודים רבים מבודפוק לשירות העבודה ורובם נספו. 
עם הכיבוש הגרמני במרס 1944 היו בעיר כ-230 יהודים. במאי 1944 הוקם גטו בעיר וכעבור שבוע רוכזו תושביו בבניין בית הכנסת או ששהו ברחוב, ללא קורת גג. הם הועברו למרכז גירוש וביולי 1944 גורשו לאושוויץ כמעט כל יהודי העיר.
לקריאה נוספת

אלכסנדרה לוסה, בודפוק, אנציקלופדיה של המחנות והגטאות (כרך III, עמ' 322), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
בילי באראט

| --- | --- |
אין תמונה חופשית
 לידה:  16 ביוני 2007 (בן 17) בריקסטון, אנגליה, הממלכה המאוחדת 
 מדינה:  אנגליה 
 תקופת הפעילות:  מ-2016 
 פרופיל ב-IMDb
 
בילי אייס באראט (באנגלית: Billy Ace Barratt נולד ב-16 ביוני 2007) הוא שחקן אנגלי. בגיל 13, הוא האדם הצעיר ביותר שזכה בפרס אמי הבינלאומי.
ביוגרפיה

בילי אייס באראט נולד בבריקסטון, לונדון. אמו היא השחקנית והמנחה קרולין אולט, וחברה בלהקת הבנות "The 411"  וסבו הוא הזמר הוולשי שאקין סטיבנס .
קריירה

בארט החל לשחק בתפקידי טלוויזיה. בין היתר שיחק בתפקיד חוזר במיני סדרת הטלוויזיה נסיכה לבנה, מר סלפרידג' ורצח אופי. הוא עשה את הופעת הבכורה שלו בסרט "To Dream", שיצא לאקרנים ב-2016. בשנת 2018 הוא קיבל תפקיד קטן בסרט מ-2018 מרי פופינס חוזרת, כשגילם ילד רחוב . בשנת 2019, הוא שיחק בתפקיד ראשי בסרט "Responsible Child", שמספר את הסיפור הבדיוני על ילד בן 12 שהואשם ברצח, ושואל האם ניתן להטיל על ילד אחריות למעשיו.    ב-23 בנובמבר 2020, באראט זכה בפרס אמי הבינלאומי לשחקן הטוב ביותר על תפקידו בסרט, והפך לאדם הצעיר ביותר שעשה זאת אי פעם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | To Dream | לוק הצעיר |  |
| 2018 | מרי פופינס חוזרת | סטריט אורצ'ין |  |
| 2019 | Blinded by the Light | מאט (10) |  |
| 2022 | The Other Me | ניאזי |  |
| 2023 | המכתש על הירח | דילן |  |
| TBA | The Islander | נב הצעיר | אחרי הפקה |
| TBA | My Spy: The Eternal City |  |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2016 | מר סלפרידג' | ראלף סלפרידג' | 4 פרקים |
| 2017 | הנסיכה הלבנה | הנסיך ארתור | 4 פרקים |
| 2017 | Sharknado 5: Global Swarming | גיל | סרט טלוויזיה |
| 2018 | רצח אופי | טד רוזוולט ג'וניור. | פרק אחד |
| 2019 | Responsible Child | ריי | סרט טלוויזיה |
| 2019 | מזמור לחג המולד | סקרוג' הצעיר | פרק אחד |
| 2021 | פלישה | קספר מורו | תפקיד ראשי |
הערות שוליים

↑  "Billy Barratt: Responsible Child star 'honoured' by International Emmys win". BBC News. 24 בנובמבר 2020. נבדק ב-25 בנובמבר 2020. {{cite news}}:  (עזרה)
↑  Arsenault, Bridget (18 בנובמבר 2021). "Good News for Kids! A British toddler masters the unicycle; Billy Barratt takes TV by storm; and a four-year-old climbs the Rocky Mountains". Air Mail Pilot. {{cite news}}:  (עזרה)
↑  Payne, Aisha (27 בנובמבר 2020). "Schoolboy is youngest winner of International Emmy – Eastlondonlines". eastlondonlines.co.uk. {{cite web}}:  (עזרה)
↑  "Responsible Child: Who is in the cast for the new BBC drama about a child on trial for murder? | inews". inews.co.uk. 12 בדצמבר 2019. נבדק ב-16 בדצמבר 2019. {{cite web}}:  (עזרה)
↑  "BBC Drama Responsible Child Based On True Story Of Boy Tried For Murder - LADbible". ladbible.com. 15 בדצמבר 2019. נבדק ב-16 בדצמבר 2019. {{cite web}}:  (עזרה)
↑  "Responsible Child: Can a 10-year-old be a cold-blooded murderer? - BBC News". www.bbc.co.uk. 16 בדצמבר 2019. נבדק ב-16 בדצמבר 2019. {{cite web}}:  (עזרה)
↑  "South London teenager becomes youngest ever winner of an International EMMY". 24 בדצמבר 2020. {{cite web}}:  (עזרה)
↑  Tangcay, Jazz (2022-01-27). "Norman Lear and Brent Miller Partner with Juan Pablo Di Pace to Launch 'For Another Time' – Film News in Brief". Variety (באנגלית אמריקאית). נבדק ב-2022-01-27.
↑  Grobar, Matt (2023-02-22). "Dave Bautista, Chloe Coleman & More Returning For 'My Spy' Sequel At Prime Video; Anna Faris, Craig Robinson & Flula Borg Among New Additions". Deadline (באנגלית אמריקאית). נבדק ב-2023-05-13.
| --- | --- |
בקרת זהויות :  VIAF: 251158188254520260008   WorldCat (עם VIAF): 251158188254520260008
בלגיה באירוויזיון 1958

בלגיה באירוויזיון 1958 השתתפה עם השיר "Ma petite chatte" שבוצע על ידי הזמר הבלגי, פוד לקלרק.
לפני האירוויזיון

בשנת 1958 רשות השידור הבלגית הקימה את הקדם הבלגי לאירוויזיון 1958, "Eurovision de la Chanson". הקדם מנה עשרה מתמודדים שמתוכם נבחר הזוכה. לקלרק זכה בקדם עם השיר "Ma petite chatte" ונבחר לייצג את ארצו באירוויזיון.
אירוויזיון

בלגיה שובצה שביעית בסדר ההופעות, לפני גרמניה ואחרי דנמרק. בלגיה זכתה במקום החמישי עם שמונה נקודות.
אירוויזיון > נקודות שהוענקו לבלגיה

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |
|  גרמניה גרמניה |  |  |  |  דנמרק דנמרק שוודיה שוודיה שווייץ שווייץ |
אירוויזיון > נקודות שהוענקו משוודיה

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: איטליה איטליה
3 נקודות: 
2 נקודות: שווייץ שווייץ
1 נקודות: אוסטריה אוסטריה גרמניה גרמניה צרפת צרפת שוודיה שוודיה
הערות שוליים

↑  Eurovision Song Contest 1958
↑  Eurovision 1958 Results: Voting & Points
ג'ואנה פקולה

| --- | --- |
אין תמונה חופשית
 לידה:  30 בדצמבר 1957 (בת 66) טומשוב לובלסקי, רפובליקת פולין 
 מדינה:  פולין 
 תקופת הפעילות:  מ-1977 
 מקום לימודים:  Aleksander Zelwerowicz National Academy of Dramatic Art 
 בן או בת זוג:  הוק קוץ' 
 פרופיל ב-IMDb
 
ג'ואנה פקולה (בפולנית: Joanna Pacuła; נולדה ב-2 בינואר 1957) היא שחקנית קולנוע פולנייה-אמריקאית.
ביוגרפיה

פקולה נולדה בעיירה טומשוב לובלסקי שבדרום מזרח פולין. בשנת 1979 השלימה את לימודי המשחק שלה באקדמיית התיאטרון שבוורשה. ואחר כך שיחקה בתיאטרון הדרמטי של ורשה. אחרי הכרזת משטר צבאי בפולין בתחילת שנות ה-80 עברה פקולה לפריז, שם הכירה את הבמאי הפולני-צרפתי רומן פולנסקי, עמו ניהלה קשר רומנטי. בהמלצתו של פולנסקי לוהקה לתפקיד משנה בסרט "גורקי פארק״ (1983), לצדם של לי מרווין וויליאם הארט, עליו הייתה מועמדת לפרס גלובוס הזהב. זו הייתה הצלחתה הראשונית וגם המשמעותית ביותר.
פקולה עברה לארצות הברית, שם נעזרה בשחקנית הפולנייה אלזבייתה צ'ייזאווסקה ליצירת קשרים. בשנת 1987 שיחקה פקולה בדרמת השואה הטלוויזיונית "הבריחה מסוביבור" בתפקיד האסירה היהודייה לוקה במחנה ההשמדה סוביבור. רוב תפקידיה הקולנועיים אחר כך היו בסרטים שזכו להצלחה מוגבלת. ב-1990 שיחקה בסרט הפעולה "סימן קטלני" לצד סטיבן סיגל, ב-1993 שיחקה במערבון "טומבסטון עיר ללא חוק" בתפקיד קייט, חברתו של המהמר דוק הולידיי (ואל קילמר), ב-1995 שיחקה בסרט "טיימסטר" לצד מישל ויליאמס. ב-1998 השתתפה פקולה בקומדיה של בילי קריסטל "ענק שלי". בשנת 1999 הופיעה בסרט המד״ב "וירוס", והתארחה בסדרת הטלוויזיה "אקדח של איש מת". ב-2005 שיחקה לצידו של צ'אק נוריס בסרט הפעולה "החותך".
תפקידה הבולט האחרון היה בעיבוד קולנועי לרומן "כשניטשה בכה" (2007). וב-2014 התארחה בסדרת הטלוויזיה "בונז".
הערות שוליים

↑  גורקי פארק; סרט קולנוע, חדשות, 8 ביולי 1988
↑  מאיר שניצר, השואה בפסטיבל, חדשות, 26 ביוני 1987
| --- | --- |
בקרת זהויות :  NLI: 987007447411705171  PLWABN: 9810540013905606  BIBSYS: 98078877  BNE: XX1290057  BnF: cb140247408 (data)  GND: 1025247213  ISNI: 0000 0001 1467 6659  LCCN: no2002061133  NLK: KAC2020Q1792  NTA: 128572515  SUDOC: 152169121  VIAF: 10047307   WorldCat (עם VIAF): 10047307
במאי וידאו קליפים

במאי וידאו קליפים הוא האחראי על הפקה ויצירת וידאו קליפ של שיר או סינגל. הבמאי אחראי על ההיבטים האמנותיים והדרמטיים של הקליפים, תוך שהוא אחראי על מהלך הצילומים שלו, הצוות הטכני, השחקניות והשחקנים, הדוגמניות והדוגמנים והרקדניות והרקדנים.
ב-8 בנובמבר 1992 החלו אם טי וי לציין את שם במאי הווידאו קליפים בקרדיטים, וזאת בעקבות תאוריית האוטר. את הקליפ היקר ביותר בכל הזמנים ביים ג'וזף קאהן וזה היה הקליפ של הלהיט "Look What You Made Me Do" של טיילור סוויפט. הקליפ צולם ובוים בשנת 2017, בעלות משוערת של 13 מיליון דולר.
במאים בולטים

הרשימה הבאה לא כוללת אמנים מוזיקליים שהיו שותפים בבימוי הקליפים:
| 0 | 1 | 2 | 3 |
| --- | --- | --- | --- |
|  אדם ג'ונס  אלכס ומרטין  אלירזה ג'יי ג'יי  אנתוני מנדלר  אנטון קורביין  ביי וולש  בני בום  ביונסה: "7/11"  ביג טי וי!:  ביל פישמן  ביל וודרוף  בוב ג'יראלדי  ברט ראטנר  בריאן דה פלמה  במאי גרנט  ברוס גוורס  בריאן ברבר  כריס קנינגהם  כריס מילק  כריס רובינסון  קלרנס פיטרס  קול בנט  קולין טילי  די. איי. פנבאקר  דארן גרנט  דייב מאיירס  דייוויד פינצ'ר  דייוויד לה-שאפל  דייוויד מלט  דרק פייק  דיאן מרטל  דירקטור X  דומיניק סנה |  דאג ניקול  דרים רוקוול  אית'ן הוק  פ. גארי גריי  פלוריה סיגיסמונדי  פרנסיס לורנס  פרנסואה גירארד  ג'ורג' אנט  גיל גרין  ושתי קולה  גודלי & קרים  האנה לוקס דייוויס  הרב ריטס  הול  הופסין  הייפ ויליאמס  איוואן שפובלוב  ג'ייק נאוה  ג'ארד לטו  ז'אן-בפטיסט מונדינו  ז'אן-פייר ז'נה  ג'סי פרץ  ג'סי טררו  ג'ים בלשפילד  ג'ו האן  ג'ו פיטקה:  ג'ון לנדיס  ג'ון לויד מילר  ג'ון שנפ  יונס אוקרלונד  ג'ונתן דייטון וואלרי פאריס  ג'ונתן דמי  ג'ונתן גלזר |  ג'וזף קאהן  ג'וליאן טמפל  קווין קרסלייק  לאסה הלסטרם  ליז פרידלנדר  לוג'יק  ג'וזף מקגינטי ניקול  אם סי האמר  מארק קלספלד  מארק ווב  מרקוס סיגה  מרקוס רבוי  מארק פילינגטון  מארק רומנק  מרטין סקורסזה  מתיו קאלן  מתיו רולסטון  מלינה מטסוקאס  מייקל ביי  מייקל לינדזי-הוג  מייקל מור  מייקל פטרסון  מישל גונדרי  פול האנטר  פיל הארדר  אר טי!  אר. קלי  ריי קיי  רומן קופולה  רומן וייט  רופרט וויינרייט  ראסל מולקהי  רחול שהל |  אד סטיינברג  סם פקינפה  סמואל באייר  סקוט ספיר  שיין דרייק  שומי פאטארי  סקיי סווייטנאם  סופי מולר  ספייק ג'ונז  ספייק לי  סטנלי דונן  סטפן סדנאוי  סטיבן ר. ג'ונסון  סטיב פרסל  טאנו מוינו  טאקהירו מיקי  טיילור סוויפט  טמרה דייוויס  טרסם סינג  דה מלוייז  טום טרייל  טים ארמסטרונג  טוד מקפרלן  טוני קיי  טוני פטרוסיאן  טריי פנג'וי  יו 2  וינסנט מון  ויין אישם  וירד אל ינקוביק  ויליאם פרידקין  טיילר, דה קריאייטור  גלוריה טרווי |
ראו גם

סרט מוזיקלי
פוסט-פרודקשן
הערות שוליים

↑  Robert J. Thompson and Gary Burns, eds. (1990). Making Television: Authorship and the Production Process, p.177. ISBN 9780275927462.
בלגיה באירוויזיון 1959

בלגיה באירוויזיון 1959 השתתפה עם השיר "Hou toch van mij", שבוצע על ידי הזמר הבלגי בוב בני. זוהי השתתפותה הרביעית של בלגיה בתחרות הזמר של האירוויזיון.
לפני האירוויזיון

בשנת 1959 כוננה רשות השידור הבלגית קדם לאומי בשם "Wedstrijd voor het beste lied 1959", בניגוד לשנותיה הראשונות בתחרות האירוויזיון. הקדם נערך בשלושה ערבים שונים; שני חצאי גמר וגמר. בחצאי הגמר השתתפו תשעה שירים, ולשלב הבא עלו השניים שקיבלו את מרב הנקודות מתוך שני חצאי הגמר. הגמר נערך ב-15 בפברואר 1959, והשתתפו בו ג'ו לימנס עם השיר "Levenssymphonie" ובוב בני עם שיר "Hou toch van mij". עם תום ספירת הקולות הוכרז בני כמנצח הקדם.
באירוויזיון

ב-11 במרץ 1959 הופיע בני על בימת האירוויזיון. הוא שר אחרון בסדר ההופעות, אחרי הממלכה המאוחדת. עם סיום ספירת הקולות הגיע בני למקום השישי עם תשע נקודות.
באירוויזיון > נקודות שהוענקו לבלגיה

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |
|  |  |  גרמניה גרמניה |  דנמרק דנמרק הממלכה המאוחדת הממלכה המאוחדת |  הולנד הולנד מונקו מונקו |
באירוויזיון > נקודות שהוענקו מאיטליה

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות: הולנד הולנד
2 נקודות: צרפת צרפת בריטניה בריטניה
1 נקודות: איטליה איטליה גרמניה גרמניה שווייץ שווייץ
הערות שוליים

↑  ESC National Finals database 1959
↑  Eurovision Song Contest 1959 Results Page
↑  Eurovision 1959 Results: Voting & Points
בודסלב

| --- | --- |

 מדינה:  בלארוס בלארוס
 וובלסט:  מינסק (מחוז) מינסק
 ראיון:  מיאדזייל
 גובה:  172 מטרים
 אוכלוסייה:  ‏
  ‑ בעיירה:  561 (2009)
 קואורדינטות:  54°47′00″N 27°27′00″E﻿ / ﻿54.783333333333°N 27.45°E﻿ / 54.783333333333; 27.45 
 אזור זמן:  UTC +3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהבודסלב(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהבודסלב(למפת מחוז מינסק רגילה) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאבודסלב(למפת מחוז מינסק מוגדלת) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאבודסלב  he tabBackground:;tabBorder:#aaa;defaultTab:0;
 
בּוּדסְלַב (בבלארוסית: Будслаў, בּוּדסְלַאוּ; בפולנית: Budsław; ברוסית: Будслав) היא עיירה בראיון מיאדזייל, במחוז מינסק שבבלארוס. קהילה יהודית התקיימה בעיירה במחצית השנייה של המאה ה-18 ומראשית המאה ה-20 ועד שואת יהדות אירופה.
היסטוריה

בודסלב השוכנת כ-50 קילומטר מצפון-מזרח לווילייקה, נוסדה כבר ב-1504. בימי מלחמת העולם הראשונה נכבש האזור שוב ושוב בידי הצדדים הלוחמים והחליף ידיים בין הצבא הגרמני והרוסי. בין מלחמות העולם (מ-1922) נכלל בשטח פולין העצמאית, ומספטמבר 1939 בשטח ברית המועצות.
בסוף יוני 1941 נכבשה בודסלב בידי הוורמאכט ונותרה תחת כיבוש נאצי עד לכיבושה בידי הצבא האדום בקיץ 1944.
יהודי בודסלב

בבודסלב התקיימה קהילה יהודית שכבר במחצית השנייה של המאה ה-18 הייתה מספיק גדולה כדי להחזיק רב משלה, הרב אליעזר הכהן. אך אין מידע על קורות הקהילה ומנהגיה במאה ה-19.
הקהילה היהודית בבודסלב מתועדת רק מראשית המאה ה-20, רוב יהודי המקום נמלטו מפני הצבא הגרמני ב-1915, ושבו לעיירה חרבה עם תום מלחמת העולם הראשונה. בין מלחמות העולם הוקם בבודסלב בית מדרש קטן, בית ספר מרשת "תרבות" וקופת גמ"ח שהוקמה באמצעות יקופ"ו. באותה תקופה חיו בבודסלב כ-120 יהודים.
רב הקהילה עד 1929 היה הרב אברהם יעקב קמנייצקי, ואחרי והרב חיים משה זוכוביץ'.
עם הכיבוש הגרמני נלקחו יהודי בודסלב לעבודות כפייה, הוטלו עליהם מגבלות שונות והוקם ביישוב יודנראט. חמישים מהם ובהם ילדים נרצחו בבורות ירי שחפרו איכרים בקרחת יער סמוך לבודסלב ב-13 בספטמבר 1941. רוב יהודי בודסלב נרצחו בצורה דומה בספטמבר 1942, והנותרים נרצחו באוקטובר שבאותה שנה. כמות קטנה של יהודים הצליחה להימלט והצטרפה לפרטיזנים הסובייטים המקומיים.
לקריאה נוספת

רחל גרוסבאום-פסטרנק, "בודסלב", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק,  ירושלים: יד ושם, תשס"ו 2005, עמ' 135–136.
הערות שוליים

1 2 3  אלכסנדר קרוגלוב (רו') ומרטין דין (אנ'), בודסלב, אנציקלופדיה של המחנות והגטאות (כרך II, חלק B, עמ' 1172–1171), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
ערך זה הוא קצרמרבנושא יישובים ובנושא בלארוס. אתם מוזמנים לתרום לוויקיפדיה ו.